Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 2 Pv 326/14/2202	Galanta, 25.8.2014
EEČ : 2-17-271-2014

U Z N E S E N I E

Trestná vec:	obvinený XXXXX 
Prečin:	Nebezpečné vyhrážanie podľa § 360 odsek 1, odsek 2 písmeno a, písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: invalidný dôchodca
dňa 30. mája 2014 v čase okolo 11,30 hod v XXXXX na ulici XXXXX č. XXXXX, na 2. poschodí v byte č. 25 sa vyhrážal zabitím svojej družke XXXXX, nar. XXXXX, bytom XXXXX, XXXXX, pričom ju najprv škrtil a po tom, čo sa mu vyšmykla z rúk túto prenasledoval kuchynským nožom o dĺžke 28 cm s čepeľou o dĺžke 14 cm, čím u poškodenej vzbudil dôvodnú obavu z uskutočnenia jeho vyhrážok,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka Obvodného oddelenia PZ XXXXX ČVS: ORP-257/SA-SA-2012 zo dňa 30.05.2014 bolo začaté trestné stíhanie podľa § 199 ods. 1 Trestného poriadku a následne podľa § 206 odsek 1 Trestného poriadku vznesené obvinenie XXXXX za prečin nebezpečného vyhrážania podľa § 360 ods. 2 písm. b) Tr. zák. Dňa 30.06.2014 na záväzný pokyn tunajšej prokuratúry bola zmenená právna kvalifikácia skutku na prečin nebezpečného vyhrážania podľa § 360 odsek 1, odsek 2 písmeno a), písmeno b) Trestného zákona s poukazom na § 138 písmeno a) Trestného zákona a § 139 odsek 1 písmeno c) Trestného zákona.

	Počas skráteného vyšetrovania bolo preukázané, že skutok sa stal, tento je trestným činom a spáchal ho obvinený XXXXX. 

Počas skráteného vyšetrovania bolo zistené, že obvinený XXXXX, narodený XXXXX, dňa XXXXX zomrel. Uvedená skutočnosť vyplýva z oznámenia o úmrtí Matričného úradu Galanta zo dňa 06. augusta 2014. 
 
Podľa ustanovenia § 215 ods.1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods.1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.
 
	Vzhľadom na to, že obvinený XXXXX, narodený XXXXX dňa XXXXX zomrel,  bolo potrebné trestné stíhanie v zmysle § 215 ods.1 písm. d) Trestného poriadku  zastaviť.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hajnalka Lelkesová
prokurátorka